สมเด็จพระพุทธพจนวชิรมุนี (มนตรี คณิสฺสโร)

สมเด็จพระพุทธพจนวชิรมุนี นามเดิม มนตรี บุญถม ฉายา คณิสฺสโร เป็นสมเด็จพระราชาคณะ ชั้นสุพรรณบัฏ ฝ่ายธรรมยุติกนิกาย ปัจจุบันดำรงตำแหน่ง รองประธานกรรมการคณะธรรมยุต กรรมการมหาเถรสมาคม ที่ปรึกษาเจ้าคณะภาค 11 (ธรรมยุต) รองแม่กองธรรมสนามหลวง และเจ้าอาวาสวัดเครือวัลย์วรวิหาร

**ชาติภูมิ**
สมเด็จพระพุทธพจนวชิรมุนี มีนามเดิมว่า มนตรี บุญถม เกิดเมื่อวันเสาร์ ขึ้น 5 ค่ำ เดือน 3 ปีมะโรง ตรงกับวันที่ 1 กุมภาพันธ์ พ.ศ. 2484 ณ บ้านเลขที่ 36 หมู่ 4 ตำบลโคกสลุด อำเภอท่าวุ้ง จังหวัดลพบุรี

**บรรพชาและอุปสมบท**

**บรรพชา**
สมเด็จพระพุทธพจนวชิรมุนี บรรพชาเป็นสามเณร เมื่อวันที่ 20 พฤษภาคม พ.ศ. 2502 ที่พระอุโบสถ วัดราชบพิธสถิตมหาสีมารามราชวรวิหาร ถนนเฟื่องนคร แขวงวัดราชบพิธ เขตพระนคร กรุงเทพมหานคร

**อุปสมบท**
สมเด็จพระพุทธพจนวชิรมุนี อุปสมบทเป็นพระภิกษุ เมื่อวันที่ 28 มีนาคม พ.ศ. 2504 ณ ที่พระอุโบสถ วัดราชบพิธสถิตมหาสีมารามราชวรวิหาร ถนนเฟื่องนคร แขวงวัดราชบพิธ เขตพระนคร กรุงเทพมหานคร โดยมีสมเด็จพระสังฆราชเจ้า กรมหลวงชินวราลงกรณ เมื่อครั้งดำรงสมณศักดิ์ที่ พระอุบาลีคุณูปมาจารย์ เป็นพระอุปัชฌาย์ และพระธรรมสิริวัฒน์ (ทองคำ กมฺพุวณฺโณ) เป็นพระกรรมวาจาจารย์

**วิทยฐานะ**

**วิทยฐานะสายสามัญ**
 พ.ศ. 2516 สำเร็จการศึกษาศาสนศาสตรบัณฑิต มหาวิทยาลัยมหามกุฏราชวิทยาลัย- พ.ศ. 2518 สำเร็จการศึกษาปริญญามหาบัณฑิต สาขาวรรณคดีอังกฤษ มหาวิทยาลัยพาราณสี (Banaras Hindu University) ประเทศอินเดีย

**วิทยฐานะพระปริยัติธรรม**
 พ.ศ. 2501 สอบประโยค ป.ธ.5 ได้ สำนักเรียนวัดราชบพิธสถิตมหาสีมาราม ราชวรวิหาร กรุงเทพมหานคร

**ตำแหน่งการปกครองคณะสงฆ์**
 พ.ศ. 2515 ผู้ช่วยเจ้าอาวาสวัดราชบพิธสถิตมหาสีมาราม- พ.ศ. 2520 เลขานุการเจ้าคณะใหญ่คณะธรรมยุต- พ.ศ. 2530 เลขานุการสมเด็จพระสังฆราชพระองค์ที่ 18- พ.ศ. 2539 ผู้รักษาการแทนเจ้าคณะจังหวัดลพบุรี-สระบุรี (ธรรมยุต) - พ.ศ. 2545 รองเจ้าคณะภาค 11 (ธรรมยุต)- พ.ศ. 2552 เจ้าอาวาสวัดเครือวัลย์ วรวิหาร- พ.ศ. 2553 กรรมการมหาเถรสมาคม- พ.ศ. 2553 เจ้าคณะภาค 11 (ธรรมยุต)- พ.ศ. 2561 รองประธานกรรมการคณะธรรมยุต- พ.ศ. 2564 ที่ปรึกษาเจ้าคณะภาค 11 (ธรรมยุต)

**สมณศักดิ์**
 5 ธันวาคม พ.ศ. 2518 เป็นพระครูฐานานุกรมชั้นเอกในสมเด็จพระอริยวงศาคตญาณ สมเด็จพระสังฆราช (วาสน์ วาสโน) ที่ พระครูวินยาภิวุฒิ- 5 ธันวาคม พ.ศ. 2525 เป็นพระราชาคณะชั้นสามัญเปรียญ ที่ พระสิริรัตนสุธี,(สป.)- 5 ธันวาคม พ.ศ. 2535 เป็นพระราชาคณะชั้นราช ที่ พระราชกวี ศรีธรรมวิภูษิต ยติคณิสสร บวรสังฆาราม คามวาสี- 5 ธันวาคม พ.ศ. 2541 เป็นพระราชาคณะชั้นเทพ ที่ พระเทพกวี ศรีวิสุทธินายก ตรีปิฎกประสาธนกิจ ยติคิสสร บวรสังฆาราม คามวาสี- 5 ธันวาคม พ.ศ. 2547 เป็นพระราชาคณะชั้นธรรม ที่ พระธรรมวราภรณ์ สุนทรธรรมภาณี ตรีปิกวจนาลังการ ศาสนภารธุราทร ยติคณิสสร บวรสังฆาราม คามวาสี- 5 ธันวาคม พ.ศ. 2556 โปรดพระราชทานสถาปนาสมณศักดิ์พัดยศขึ้น เป็นพระราชาคณะเจ้าคณะรองชั้นหิรัญบัฏ ในราชทินนามที่ พระพรหมวิสุทธาจารย์ วาสนภิธานวรางกูร วิบูลสีลาจารวัตรวิมล โสภณปริยัติดิลก ตรีปิฎกคุณาภรณ์ ธรรมยุตติกคณิสสร บวรสังฆาราม คามวาสี- 14 พฤศจิกายน พ.ศ. 2565 โปรดพระราชทานสถาปนาสมณศักดิ์พัดยศขึ้น  เป็นสมเด็จพระราชาคณะชั้นสุพรรณบัฏ ในราชทินนามที่ สมเด็จพระพุทธพจนวชิรมุนี ศรีวาสนภิธานวรางกูร วิบูลสีลสมาจารโสภณ โกศลวรกิจจานุกิจ วิจิตรธรรมกถาสาธก ตรีปิฎกคุณาภรณ์ ธรรมยุตติกคณิสสร บวรสังฆาราม คามวาสี อรัญวาสี

**อ้างอิง**

**แหล่งข้อมูลอื่น**
  แฟนเพจ วัดเครือวัลย์ วรวิหาร
หมวดหมู่:กรรมการมหาเถรสมาคม
หมวดหมู่:สมเด็จพระราชาคณะ
หมวดหมู่:เจ้าอาวาส
หมวดหมู่:เจ้าคณะภาค 11 (ธรรมยุต)
หมวดหมู่:ภิกษุในสังกัดคณะสงฆ์ธรรมยุติกนิกาย
หมวดหมู่:เปรียญธรรม 5 ประโยค
หมวดหมู่:ศิษย์เก่าจากมหาวิทยาลัยพาราณสี
หมวดหมู่:บุคคลจากอำเภอท่าวุ้ง
หมวดหมู่:ภิกษุจากจังหวัดลพบุรี